57. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 40901/1369 της 27 Φεβρ./8 Μαρτ. 1969 (ΦΕΚ Β΄  168) Περί καθορισμού επιτρεπομένου ανωτάτου ορίου εισαγωγής εξ αλλοδαπής και εξαγωγής εις αυτήν δραχμών. Έχοντες υπ’ όψιν: 1)Την διάταξιν της παρ. 2 του άρθρ. 3 του Α.Ν. από 22/12/1932, κυρωθέντος δια του Νόμ. 5809/1933, 2)την διάταξιν της παρ. 1 του άρθρ. 4 του Α.Ν. 479/37, 3)τας διατάξεις του άρθρ. 10 του Α.Ν. 879/1946, 4)τας διατάξεις του άρθρ. 5 του Α.Ν. 944/1946, 5)τας διατάξεις της παρ. 9 της υπ άριθ. 267/53 Π.Υ.Σ., κυρωθείσης δια του Ν.Δ.  2415/1953, 6)απόφασιν της Νομισματικής Επιτροπής ληφθείσαν κατά την υπ’ αριθ. 1520 της 18/2/69 Συνεδρίαν αυτής (θέμα 10ον) «περί εξαγωγής και εισαγωγής δραχμών παρ’ επιβατών εξωτερικού», 7)την ανάγκην ευχερεστέρας εξευρέσεως εν τη αλλοδαπή δραχμών δια τον εφοδιασμόν των προς την Ελλάδα κινουμένων τουριστών, αποφασίζομεν: Τροποποιούντες, την υπ’ αριθ. 55957/10.3.1965 ημετέραν απόφασιν ορίζομεν τα ακόλουθα: 1.Απαγορεύεται η εισαγωγή δραχμών εις την ημεδαπήν παρ’ οιουδήποτε, πέραν ποσού (δραχ. 750) εις χαρτονομίσματα. 2.Ωσαύτως απαγορεύεται εις τους εις την αλλοδαπήν αναχωρούντας όπως φέρουν μεθ’ εαυτών δραχμάς, εις χαρτονομίσματα, πέραν του ποσού των 750 δραχμών. 3.Εις περίπτωσιν καθ’ ην τα εκ του εξωτερικού εισερχόμενα εις την Ελλάδα ή εξ Ελλάδος εξερχόμενα πρόσωπα φέρουν μεθ’ εαυτών ποσόν δραχμών πέραν του ανωτάτου ως άνω επιτρεπομένου ορίου, δηλώσουν δε τούτο οικειοθελώς, αι αρμόδιαι Αστυνομκαί (Υ.Π.Ε.Ν.), Τελωνειακαί και Λιμενικαί Αρχαί, θα καταχωρώσι το επί πλεόν τούτο ποσόν εις ειδικόν δελτίον κομιζομένων αξιών, με την ένδειξιν «δραχμαί δηλωθείσαι οικειοθελώς πέραν του ανωτάτου επιτρεπομένου ορίου». Το ποσόν τούτο θα κατατίθεται εις δεσμευμένον λογαριασμόν παρά τη Τραπέζη της Ελλάδος επ’ ονόματι του δικαιούχου, δυνάμενον να επανεξάγηται ελευθέρως, κατά την αναχώρησίν του εξ Ελλάδος ή και να χρησιμοποιήται εν τη Χώρα δι’ οικονομικάς ανάγκας του φέροντος τούτο προσώπου, πάντοτε, όμως, κατόπιν αποφάσεως της Τραπέζης της Ελλάδος. 4.Εάν το καθ’ υπέρβασιν του ανωτάτου ορίου εισαγόμενον ή εξαγόμενον ποσόν δεν δηλωθή οικειοθελώς, αλλά εισάγεται ή εξάγεται λαθραίως, τότε το ποσόν τούτο θα κατάσχηται και θα κατατίθηται, εις δεσμευμένον λογαριασμόν παρά τη Τραπέζη της Ελλάδος επ’ ονόματι του προσώπου εις το οποίον ανήκει. Το ποσόν τούτο δύναται να αποδίδηται εις τον δικαιούχον κατόπιν αποφάσεως της Υπηρεσίας Προστασίας Εθνικού Νομίσματος ή της Τραπέζης της Ελλάδος, εφ’ όσον δεν ησκήθη Ποινική δίωξις. Εις περίπτωσιν ασκήσεως ποινικής διώξεως, η τύχη των κατεσχημένων θα ρυθμίζηται παρά των Δικαστηρίων. Αι Υπηρεσίαι προς ας κοινοποιείται η παρούσα παρακαλούνται δια τα περαιτέρω. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 56,03(α) Σελ. 56,03(β) Τεύχος 667 – Σελ. 59 Προστασία του Νομίσματος 26.Β.α.56-57 